Oficial: Numărul persoanelor infectate cu tulpina Delta a crescut de cinci ori în două luni.
Sunt 26 de cazuri de infecție cu variantă Delta în ultima săptămână. Numărul deceselor asociate acestei tulpini a ajuns la 5. "Am observat o creștere de circa 5 ori a numărului de cazuri confirmate cu variantă Delta", a spus Valeriu Gheorghiță.
Coordonatorul campaniei de vaccinare Valeriu Gheorghiță a anunțat marți că în ultima săptămână au fost înregistrate în România 26 de noi cazuri de infecție cu tulpina Delta. De asemenea, numărul deceselor a ajuns la 5.Potrivit lui Valeriu Gheorghița, până în 25 iulie au fost înregistrate 127 de cazuri cu varianta Delta, dintre care 26 în ultima săptămână."Evoluția săptămânală a proporției cazurilor confirmate cu variantă Delta din numărul total al cazurilor identificate cu variante virale de îngrijorare are un trend crescător, de la o valoare de 1,5% în săptămâna 21, la peste 6,8%, în săptămâna 29. Am observat o creștere de circa 5 ori a numărului de cazuri confirmate cu variantă Delta", a spus Gheorghiță.Conform acestuia, 50% dintre cazuri se află în 28 de focare, dintre care 22 sunt de familie, iar 6 de colectivitate.Valeriu Gheorghiță a anunțat că 42 de cazuri, adică 33%, nu au legătură epidemiologică cu focarele, ceea ce poate însemna că acestea au fost dobândite prin transmitere comunitară.Cele mai multe cazuri, 31, au fost înregistate în București, urmat de Argeș (23), Ilfov (19) și Bacău (17).Coordonatorul campaniei de vaccinare a anunțat că până acum au fost înregistrate 5 decese la pacienți infectați cu varianta Delta. Ultimul este al unui bărbat de 56 de ani, din Olt. Toate cazurile au fost înregistrate la persoane nevaccinate.